kardosdrur/scandi-wiki huggingface dataset:
Psyche

Psyche er det græske ord for "sjæl" eller "sind" (ψυχή). Ordet skrives på dansk som "Psyke".

Det kan også henvise til:

Psykologi
 Psyke, the totality of the human mind, conscious and unconscious
 Psyche (bog), en bog fra 1846 om det underbevidste af Carl Gustav Carus

Religion og mytologi
 Psyke (græsk mytologi), en dødelig kvinde i græsk mytologi, der bliver Eros' hustru og guddommelig

Kunst og underholdning
 Cupid og Psyche (også kendt som Fortællingen om Amor og Psyche og Eros og Psyche), en græsk legende 
 Psyché (ballet), en ballet fra 1671 af Molière
 Psyche (Locke), en engelsk opera fra 1675 med musik af Matthew Locke og libretto af Thomas Shadwell
 Psyché (opera), en opera fra 1678 med musik af Jean-Baptiste Lully
 Psyche (album), et album fra 1994 med PJ & Duncan
 Psyche (band), et canadisk band

Andet 
 16 Psyche, en asteroide
 Psyche (rumfartøj), et planlagt amerikansk rumfartøj, der skal undersøge asteroiden 16 Psyche
 HMS Psyche, et af flere britiske krigsskibe
Torkel Petersson

Torkel Petersson (født 19. august 1969 i Lund) er en svensk skuespiller.

Udvalgt filmografi

Film 
 Jalla! Jalla! (2000) – Måns
 Gamle mænd i nye biler (2002) – Ludvig
 Kops (2003) – Benny
 Stockholmssyndromet (tv-film, 2003) – Jan-Erik Olsson
 Mamma pappa barn (2003) – Jonny
 Patrik 1,5 (2008) – Sven Skoogh
 Jönssonligan - Den perfekta stöten (2015) – Dynamit-Harry

Tv-serier 
 Torpederna (2004-17; 7 afsnit) – Sonny

Eksterne henvisninger 
 

Skuespillere fra Sverige
Personer fra Lund
Everybody Hurts

"Everybody Hurts" er en sang af det alternative rockband R.E.M.. Den blev oprindeligt udgivet på albummet Automatic for the People i 1992, men blev også udgivet som en single i 1993. Den toppede som nummer 29 på Billboard Hot 100, og toppede i top ti i Canada, Australien, Storbritannien, Irland og Frankrig.

I 2010 blev den genudgivet som en støttesingle til ofrene for jordskælvet i Haiti.

Spor 
Alle sange er skrevet af Bill Berry, Peter Buck, Mike Mills og Michael Stipe medmindre andet er indikeret.

US 7" og CD single
 "Everybody Hurts" (Edit) – 4:46
 "Mandolin Strum" – 3:26

"Collectors' Edition" CD 1 (UK)
 "Everybody Hurts" (edit) – 4:57
 "New Orleans Instrumental No. 1" (Lang Version) – 3:29
 "Mandolin Strum" – 3:26

"Collectors' Edition" CD 2 (UK)
 "Everybody Hurts" (edit) – 4:57
 "Chance (Dub)" – 2:36
 "Dark Globe" (Syd Barrett) – 1:51

German CD single
 "Everybody Hurts" (edit) – 4:57
 "Mandolin Strum" – 3:26
 "Chance (Dub)" – 2:36
 "Dark Globe" (Barrett) – 1:51

US 12" og CD maxi-single 1
 "Everybody Hurts" (edit) – 4:57
 "Mandolin Strum" – 3:26
 "Belong" (live) – 4:32
 "Orange Crush" (live) – 4:00

US 12" og CD maxi-single 2
 "Everybody Hurts" (edit) – 4:57
 "Star Me Kitten" (demo) – 3:05
 "Losing My Religion" (live) – 4:55
 "Organ Song" – 3:25

UK kassettesingle
 "Everybody Hurts" – 5:20
 "Pop Song '89" – 3:03

UK og DE 7" single
 "Everybody Hurts" (edit) – 4:46
 "Pop Song '89" – 3:03

Hitlister

Helping Haiti støttesingle 

Sangen blev genudgivet den 7. februar 2010 under titlen "Helping Haiti", for at samle penge ind til ofrene for jordskælvet i Haiti efter den britiske premierminister Gordon Brown havde bedt Simon Cowell om at arrangere en støttesingle. Cowell valgte "Everybody Hurts" og Brown fraskrive sig moms mens R.E.M. afskrev royalties. The release was under the name Helping Haiti.

Medvirkende 
Sangen blev fremført af følgende kunstnere (opstillet efter rækkefølgen de synger i):
 Leona Lewis
 Rod Stewart
 Mariah Carey
 Cheryl Cole
 Mika
 Michael Bublé
 Joe McElderry
 Miley Cyrus
 James Blunt
 Gary Barlow (fra Take That)
 Mark Owen (fra Take That)
 Jon Bon Jovi
 James Morrison
 Alexandra Burke
 Jason Orange (fra Take That)
 Susan Boyle
 JLS
 Mark Feehily (fra Westlife)
 Shane Filan (fra Westlife)
 Kylie Minogue
 Robbie Williams
 Kian Egan (fra Westlife)
 Nicky Byrne (fra Westlife)
 David Archuleta
 The Corrs

Spor 
 "Everybody Hurts" – 5:24
 "Everybody Hurts" (alternative mix) – 5:35

Hitlister

Ugentlige hitlister

Årshitlister

Referencer 

R.E.M. sange
Sange fra 1993
Sange fra 2010
Støttesange
Tom Ljungman

Tom Kjell Ljungman (født 29. maj 1991 i Stockholm) er en svensk skuespiller.

Udvalgt filmografi

Film 
 Lad den rette komme ind (2008) – Ung mand
 Patrik 1,5 (2008) – Patrik Eriksson
 Skytten (2009) – Hector Ussi
 Kyss mig (2011) – Oskar
 Gryning (2013) – Axel

Tv-serier 
 De halvt dolda (miniserie, 2009; 4 afsnit) – Linus

Eksterne henvisninger 
 

Skuespillere fra Sverige
Personer fra Stockholm
Rutan Long-EZ

Rutan Model 61 Long EZ er et fly designet af Burt Rutan. Flyet sælges som samlesæt. 

Flyet blev bygget på Burt Rutans Aircraft Factory og blev produceret som et hjemmebygger-fly i 1976. Flyttypen N79RA eller Long-EZ som den også kaldes, fløj for første gang i den 12. juni 1979.

John Denvers flystyrt 
Sangeren John Denver døde i et flystyrt med en Long-EZ, hvor han ved Pacific Grove styrede ned i Monterey Bay den 12. oktober 1997. Undersøgelser viste at styrtet var forsaget af en brændstof ventil der var placeret forkert, men også en utilstrækkelige planlægning af flyveturen.

Referencer 

Etableret i 1976
1-motors propelfly
Seeb

Seeb (oftest kaldt SeeB) er en norsk producer-gruppe bestående af de tre medlemmer Simen Eriksrud, Espen Berg and Nickas Strandbråten. Duoens navn stammer fra de første bogstaver på for- og efternavnene på medlemmerne.

SeeB fik for alvor deres gennembrud i Danmark, Storbritannien, Norge og Sverige med deres remix af Mike Posners "I Took A Pill in Ibiza" i 2015. Sangen toppede med en 4. plads på den danske hitliste. Pr. februar 2017 har sangen over 789 millioner streams på Spotify.

SeeB har også remixet for Coldplay, hvor deres remix af "Hymn For The Weekend" har mere end 310 millioner streams på Spotify. I eget navn har SeeB blot udgivet to singler, men har til trods for dette over 110 millioner streams på Spotify på eget musik.

Diskografi

Singler

Kilder 

Musikgrupper fra Norge
Dj's fra Norge
Musikproducere fra Norge
Musikgrupper fra 2015
Fald (ulykke)

Fald er den næststørste årsag til dødsulykker på verdensplan, og er en stor årsag til personskade, især for ældre. Fald hos ældre er en vigtig del af skader der kan forebygges. Bygningsarbejdere, elektrikere, minearbejdere og malere er erhverv hvor der er høje rater af faldskader.

Referencer 

Ulykker
Traumatologi
Tryghed
Benjamin Dass

Benjamin Dass (født 15. august 1706 på Skar i Herø på Helgeland, død 5. maj 1775 i København) var en norsk skolemand. Han var brodersøns søn til Petter Dass.

Han blev student 1726, studerede klassisk filologi, teologi og filosofi og blev 1734 rektor ved Trondhjems Skole. Med stor iver og nidkærhed tog den 29-årige mand sig af denne skole, der var kommet helt i vanrøgt, rensede den for en hel del umulige disciple og bragte den i det hele til en højde, som næppe nogen anden af samtidens skoler nåede. Dass var imidlertid ikke blot den strenge skolemand, men for mange af sine disciple tillige en faderlig ven, der med opofrende hjælpsomhed fulgte dem også senere hen. Den dygtige mands virksomhed hemmedes imidlertid i ikke ringe grad ved arrogante indgreb fra hans overordnedes side, hvilket bevirkede, at han 1751 afstod rektoratet til sin kæreste Discipel, Gerhard Schöning.

Kilder

Eksterne henvisninger 

 

Skolefolk fra Norge
Nordmænd i 1700-tallet
Mr. Turner

Mr. Turner er en biografisk dramafilm fra 2014, instrueret af Mike Leigh, der omhandler de sidste femogtyve år af J.M.W. Turners liv og karriere.

Timothy Spall modtog prisen for bedste mandlige skuespiller ved filmfestivalen i Cannes i 2014, for rollen som Turner.

Medvirkende 

 Timothy Spall som J.M.W. Turner
 Dorothy Atkinson som Hannah Danby
 Marion Bailey som Sophia Booth
 Paul Jesson som William Turner
 Lesley Manville som Mary Somerville
 Martin Savage som Benjamin Haydon
 Ruth Sheen som Sarah Danby
 Sandy Foster som Evalina Dupois
 Amy Dawson som Georgiana Thompson 
 Joshua McGuire som John Ruskin
 Fenella Woolgar som Elizabeth Eastlake
 James Fleet som John Constable
 Karina Fernandez som Miss Coggins
 Karl Johnson som Søkaptajn Booth
 Kate O'Flynn som Eliza
 Elizabeth Berrington og Eileen Davies som kunstkritikere
 Tom Wlaschiha som Prins Albert
 Sinead Matthews som Dronning Victoria
 Richard Bremmer som George Jones
 David Horovitch som Dr Price
 Peter Wight som Joseph Gillott
 Jamie Thomas King som David Roberts
 Roger Ashton-Griffiths som Henry William Pickersgill
 Simon Chandler som Augustus Wall Callcott
 Mark Stanley som Clarkson Frederick Stanfield
 Leo Bill som J.E. Mayall
 Clive Francis som Martin Archer Shee
 Edward de Souza som Thomas Stothard

Referencer

Eksterne henvisninger 
 

Britiske film fra 2014
Biografiske film fra Storbritannien
Dramafilm fra Storbritannien
Engelsksprogede film
Franske film fra 2014
Tyske film fra 2014
Mr. Holmes

Mr. Holmes er en britisk-amerikansk krimidramafilm fra 2015, instrueret af Bill Condon og baseret på Mitch Cullins roman A Slight Trick of the Mind fra 2005.

Medvirkende 
 Ian McKellen som Sherlock Holmes
 Laura Linney som Mrs. Munro
 Milo Parker som Roger Munro
 Hiroyuki Sanada som Tamiki Umezaki
 Hattie Morahan som Ann Kelmot
 Patrick Kennedy som Thomas Kelmot
 Roger Allam som Dr. Barrie
 Phil Davis som Inspector Gilbert
 Frances de la Tour som Madame Schirmer
 Colin Starkey som Dr. John Watson
 Nicholas Rowe som "Matinee Sherlock"
 Frances Barber som "Matinee Madame Schirmer"
 John Sessions som Mycroft Holmes
 Sarah Crowden som Mrs. Hudson
 Hermione Corfield som Matinee 'Ann Kelmot'

Referencer

Eksterne henvisninger 
 

Amerikanske film fra 2015
Engelsksprogede film
Kriminalfilm fra Storbritannien
Kriminalfilm fra USA
Dramafilm fra Storbritannien
Dramafilm fra USA
Film baseret på bøger
Sherlock Holmes
Film instrueret af Bill Condon
Andreas Emil Erichsen

Andreas Emil Erichsen (født 9. januar 1841 i Kristiania, død 3. februar 1913 i Stavanger) var en norsk skolemand og historiker.

Erichsen blev student 1858, vandt 1861 universitetets guldmedalje for sin besvarelse af prisopgaven Om Trældom i Norden (trykt i Nordisk Universitets Tidsskrift VII, hæfte 3 og 4) og tog 1865 filologisk embedseksamen. 1863-1877 var han lærer ved Aars' og Voss' Latinskole i Kristiania, derpå rektor ved Tromsøs offentlige skole til 1892, da han blev rektor i Stavanger. Skønt stærkt optaget af den praktiske skolemands gerning og den dermed sammenhængende virksomhed som forfatter eller udgiver af meget benyttede lærebøger i historie, litteraturhistorie og modersmålsundervisning fandt han dog tid til i årenes løb at fortsætte, til dels under studieophold ved arkiverne og bibliotekerne i Danmark, sit videnskabelige forskningsarbejde. 

Et meget fortjenstfuldt kritisk rydningsarbejde har han udført i sin udgave af Petter Dass' samlede Skrifter (bind 1-3, 1874-1877), hvortil han senere har føjet et bind Dassiana (1891), indeholdende tidligere ukendte viser og rim, hvis tekst er blevet lige så forbedret, som skildringen af forfatterens liv er blevet beriget med nye oplysninger af Erichsen i dennes indledning til udgaven. Et lignende kritisk revisionsarbejde udførte Erichsen over for den i sin tid bekendte lærde, Halvard Gunnarssøn, hvis latinske digt Acrostichis, om Christian IV's hyldning på Akershus 1591, han udgav som skoleprogram 1870. En fortegnelse over Norske Studenter, Baccalaurei og Magistre ved Kjøbenhavns Universitet 1611-35 udgav han som skoleprogram fra Tromsø 1881; en samling af nye bidrag til Hannibalfejdens historie efter Aktstykker i danske arkiver offentliggjorde han i Norsk militær Tidsskrift 1873. Lærde og skarpsindige undersøgelser over flere enkeltheder i Norges og Danmarks historie har han fremlagt i afhandlinger i den norske historiske forenings tidsskrift. Af hans senere produktion kan nævnes de af ham udgivne Samlinger til Stavangers Historie (bind 1-2, 1903-06) og hans Bergens Katedralskoles Historie (1906).

Kilder 
 J.B. Halvorsen og Edv. Bull:  

Historikere fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
Jens Braage Halvorsen

Jens Braage Halvorsen (født 7. marts 1845 i Bergen, død 22. februar 1900 i Kristiania) var en norsk forfatter og biblioteksmand.

Halvorsen blev student i 1866 og begyndte straks at virke i pressens tjeneste. Årene 1868—79 var han fast medarbejder i det liberale Aftenbladet, ligesom han leverede talrige bidrag til forskellige uge- og tidsskrifter, navnlig af litteraturkritisk og biografisk art; 1880—83 
var han redaktør af Ny illustreret Tidende. 1. juli 1883 blev han ansat som amanuensis, fra 1. juli 1895 som underbibliotekar ved universitetsbiblioteket i Kristiania, hvis særlige "norske afdeling" under hans ledelse er bleven grundlagt. Hans litterære hovedværk er Norsk Forfatter-Lexikon 1814—80 (6 bind, 1881—1908; efter forfatterens død afsluttet af Halvdan Koht). Værket, der som resultatet af en enkelt mands arbejde står som et inden for alle litteraturer vistnok enestående eksempel på personalhistorisk og bibliografisk lærdom, danner en uvurderlig kilde til Norges hele litterære, politiske og kulturelle historie i 19. århundrede. Fra 1891 til sin død var han redaktør for de norske artikler i Salmonsens Leksikon.

Kilder  

 

Bibliotekarer fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Personer fra Bergen
Bibliografer
Rossin

Rossin er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.
Indtil 31. december 2004 hørte kommunen under Amt Ducherow.

Geografi 
Rossin er beliggende vest for Bundesstraße B 109 og øst for B 197, ca. 18 kilometer syd for Anklam. I kommunen ligger ud over Rossin, landsbyen Charlottenhof.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Esbjerg Ensemble

Esbjerg Ensemble er et basiskammerensemble med hjemsted i Esbjerg.

Ensemblet blev på initiativ af lokale kræfter herunder bl.a. Peder Holm, lederen af det lokale musikkonservatorium, oprettet i 1967 som det første af de efterfølgende såkaldte basisensembler med støtte fra staten. Ensemblet blev oprettet under navnet Vestjysk Kammerensemble.
 
I følge aftalen med Statens Kunstfond Projektstøtteudvalg skal Esbjerg Ensemble løse 2 hovedopgaver: koncertvirksomhed først og fremmest i det sydvestjyske, men også nationalt og internationalt samt musikformidling og publikumsudvikling. Tidligere var det tillige grundstammen i Vestjysk Symfoniorkester, der blev nedlagt pr. 1. januar 2011. I budgetåret 2017 fordeler orkestrets betaling sig med 54% fra staten, 36% fra kommunen, 2% fra andre sponsorer og 8% i egenindtægter.

Virksomheden 
I øjeblikket er der 10 fastansatte musikere fordelt som blæserkvintet, strygekvartet og slagtøj. Gæstemusikere på klaver og kontrabas bliver håndplukket til programmer, der kræver udvidet besætning.

Koncertserier og udlandsturnéer præsenterer et bredt repertoire, dog med særlig vægt på værker fra 1900-tallet. Esbjerg Ensemble afholder ca. 100 koncerter om året, bl.a. skolekoncerter, musikteater, kammerkoncerter, festivalsamarbejder i ind- og udland samt workshops for unge komponister. Danmarks Radio transmitterer mellem 6 og 8 af ensemblets kammerkoncerter om året. Ensemblet samarbejder bl.a. med Syddansk Musikkonservatorium, Musikalsk Grundkursus/MGK og musikskoler i regionen for at give næste generation inspiration til at satse på og videreudvikle klassisk musik.

Udover koncerter i Danmark, har Esbjerg Ensemble spillet i bl.a. Festspillene i Bergen, Nordlichter Berlin, Taiwan og jævnlige koncerter i Nord-Tyskland.
Der afholdes en årlig workshop, hvor unge komponister får mulighed for at arbejde med ensemblet. Ensemblet har samarbejder med vor tids centrale danske komponister, og er dermed også ambassadør for dansk musik.

CD-indspilninger 
Beethoven: Piano Quintet, Op. 16 / Septet, Op. 20 (Classico)
Sjostakovitj: Piano Quintet + 7 Verses (Classico)
Gabriel Faure and His Grandpupils (Classico / Scandinavian Classics)
Mozart: Clarinet, Horn & Oboe Quintets (Kontrapunkt)
Summer Music - Oliver Knussen, Irving Fine, Samuel Barber, John Cage, Carl Nielsen (Kontrapunkt 1993)
Karl Aage Rasmussen: Three Friends (Dacapo 1998)
Bent Sørensen: Shadowland (Dacapo 1999)
Per Nørgård: Works for Harp and Ensemble (Dacapo 2006)
Anders Brødsgaard: In girum imus nocte et consumimur igni (Dacapo 2008)
Morten Olsen: In a Silent Way (Dacapo 2009)
Peter Bruun: Letters to the Ocean (Dacapo 2011)
Morgan Hayes: Violin Concerto & Other Works (NMC Classical 2011)
Per Nørgård: Sceneries for Percussion & Ensemble (Dacapo 2012)

Kilder m.m. 
Ensemblets netsted 
Ensemblet på Facebook 
Ensemblet på You Tube 
Peder Holm
Wayne Siegel

Kammerensembler fra Danmark
Basisensembler
Karl Vilhelm Hammer

Karl Vilhelm Hammer (født 12. juni 1860 i Moss, død 24. november 1927 i Oslo) var en norsk arkivar og publicist.

Liv og gerning 
Hammer blev student i 1881 og studerede nogle år retsvidenskab, men opgav universitetsstudierne for at gå over i journalistisk virksomhed. Fra 1887 var han medarbejder og til 1905 medejer i "Verdens Gang" , herunder i nogle år redaktionssekretær. I årene 1898—1902 var han generalsekretær i komiteen bag Norges deltagelse i Verdensudstillingen år 1900, der foregik i den franske hovedstad Paris. Som generalsekretær stod han bag redigeringen af værket "La Norvège à l'Exposition universelle de 1900 à Paris, Catalogue spécial" og stod også bag fortællingen "Norges deltagelse i verdensudstillingen i Paris 1900" (1904). 

I Udenrigsdepartementet, hvor han blev ansat i foråret 1905, fik han i 1906 jobbet som 1. arkivar. Derudover var han konsulent i statsøkonomi og socialvidenskab i Nobel-instituttet i Oslo. I 1925 fratrådte Hammer sit embede som arkivar i Udenrigsdepartementet. 

Udover ovennævnte, står Hammer bag flere afhandlinger og andet skriftligt omhandlende socialøkonomi eller biografier. Dette er sket i blandt andet konversationsleksika, tidskrifter og pressen. Fra 1893 udarbejdede han årlige oversigter over den statsøkonomiske og socialvidenskabelige litteratur for udlandet, tidsskriftet "Statsøkonomisk tidsskrift". I "Norges Næringsliv - bind I" udgav han en historisk oversigt over Norges skibsfart.

Privat 
Privat var han gift med Valborg Frederikke Hammer.

Udgivelser 
"Den offentlige, autoriserede usædelighed. Et sociologisk udkast" (1887), 
"Haandbog for Avislæsere" - sammen med L.A. Havstad (1903)
"Social Retsudvikling" - udgivet i "Statsøkonomisk Tidsskrift" (1904) 
"Socialismen og dens løfter" (1907)

Referencer

Litteratur  
 K. Fischer: "Hammer, Karl Vilhelm" (i: Salmonsens Konversationsleksikon, bind X, København 1920; s. 767) 
 Wt. Keilhau:  "Hammer, K. V." (i: Salmonsens Konversationsleksikon, bind XXVI, København 1930; s. 463) 

Arkivarer fra Norge
Publicister
Nordmænd i 1800-tallet
Nordmænd i 1900-tallet
Larisa

Larisa () er hovedbyen og den største by i regionen Thessalien og Grækenlands femtestørste by. Byen er et trafikknudepunkt og har både vej- og togforbindelse til havnebyen Volos og byerne Thessaloniki og Athen. Larisa har 162.591 indbyggere i kommunen, mens regionen har 284.325 indbyggere (i 2011). Larisa ligger i et landbrugsområde. Byen er et kommercielt og industrielt center i Grækenland. Myten siger, at Achilleus blev født her, og at Hippokrates, ”Lægekunstens Fader”, døde her.

28. februar 2023 skete der en kollision mellem et passagertog og et godstog i nærheden af byen.

Klima 
Klimaet i Larissa er omskifteligt. Vinteren er kold og våd og snestorme kan forekomme. Sommeren er varm og temperaturer på 40 °C kan forekomme. Tordenstorme eller kraftig regn kan skade landbruget. Larisa har i gennemsnit 450 mm nedbør om året.
<div style="width:80%">

Referencer 

Byer i Grækenland
Thessalien
Jørn Faurschou

Jørn Leslie Faurschou (født 7. oktober 1946 i København) er en dansk filminstruktør og skuespiller.

Han var med til at indtale Max og Antonette, der udkom i 1988 fra Rådet for større færdselssikkerhed.

Udvalgt filmografi 
Som skuespiller
 Gangsterens lærling (1976) – Forbryder
 Nyt legetøj (1977) – Allan, automekaniker
 Du er ikke alene (1978) – Andersen, lærervikar
 Slægten (1978) – Bondekarl
 Krigernes børn (1979) – Vilhelm, fisker
 Johnny Larsen (1979) – MP-vagt
 Historien om en moder (1979) – Agitator
 Sådan er jeg osse (1980) – Taler ved demonstration
 Attentat (1980) – Martin Eggert Lindberg
 Langturschauffør (1981) – Brian
 Har du set Alice? (1981) – Gadeartist
 Hodja fra Pjort (1985) – Brændevinssælger
 Oviri (1986) – Sømand
 Tekno Love (1989) – Erik, EDB-ingeniør
 Farligt venskab (1995) – Teis' far
 Baby Doom (1998) – Portør

Som instruktør

 Life Is a bitch (1993) - Instruktion og manuskript
 Farligt venskab (1995)
 Hemmeligheder (1997)
 ''Albert (1998)

Eksterne henvisninger 
 
 

Skuespillere fra Danmark
Filminstruktører fra Danmark
Personer fra København
Kotor Varoš

Kotor Varoš () er en by og kommune i det nordvestlige Bosnien-Hercegovina, Republika Srpska.

Historie 

Østrig-Ungarns kontrol over Bosnien-Hercegovina indledtes i 1878 og afsluttedes med etableringen af "Kongeriget af serbere, kroater og slovenere" i 1918, senere omdøbt til Kongeriget Jugoslavien. Byen var en del af Vrbas Banovina (1929-1941), og efter Anden Verdenskrig blev den en del af "Den Socialistiske Republik Bosnien-Hercegovina".

Under krigen i Bosnien-Hercegovina (1992-1995), blev religiøse og kulturelle monumenter og seværdigheder ødelagt af serbiske paramilitære grupper, blandt andet en katolsk kirke i centrum af byen og alle moskeer. I den sydlige Čaršija (basar) fjerdedel af byen blev næsten alle huse ødelagt. Bosnisk-serbisk dominerede dele af byen var stort set upåvirket. Bosnisk-serbisk politi og militære styrker ødelagde også omkringliggende landsbyer, især dem opstrøms langs Vrbanja til Kruševo Brdo, samt alle ikke-serberiske landsbyer nedstrøms til Banja Luka. Alle bosættelser i Vrbanja dalen blev brændt af, og store dele af den bosniske og kroatiske befolkning forlod byen.

Interneringslejre under borgerkrigen (1992-1995) 

Lejre for bosniere og kroatere i Kotor Varoš kommune:

 1. – Pilana
 2. – Srednjoškolski centar,
 3. – Stari Sud,
 4. – Osnovna škola,
 5. – Maslovare,
 6. – MUP Šiprage,
 7. – Kožara,
 8. – MUP Kotor Varoš,
 9. – Dom zdravlja, Kotor Varoš,
 10. – Jelšingrad, Kotor Varoš,
 11. – Stari zatvor, Kotor Varoš,
 12. – Osnovna škola - Grabovica,
 13. - Benzinska pumpa – Vrbanjci.
 14. – Đevdin kafić - Vrbanjci,
 15. – Osnovna škola - Čelinac,
 16. – Popovac - Čelinac.
 17. - Zatvor - Čelinac,
 18. – Borje – Planina.

Demografi

Referencer

Eksterne henvisninger 

 Zvanična stranica općine Kotor-Varoš
 Udaljenosti u Bosni
 Kotor Varoš
 Kotor Varoš vijesti i informacije 
 Glas Kotor Varoša
 Kotorvaroška dolina

Byer i Bosnien-Hercegovina